CELEX: 31991D0258
Language: el
Date: 1991-04-29 00:00:00
Title: 917258/ΕΟΚ: Απόφαση της Επιτροπής της 29ης Απριλίου 1991 για ένα ειδικό μέτρο σκοπός του οποίου είναι η μετρίαση των δυσχερειών που αντιμετωπίζουν οι αλιείς του μπακαλιάρου μερλάν στη Βόρεια Θάλασσα

Avis juridique important

|

31991D0258

917258/ΕΟΚ: Απόφαση της Επιτροπής της 29ης Απριλίου 1991 για ένα ειδικό μέτρο σκοπός του οποίου είναι η μετρίαση των δυσχερειών που αντιμετωπίζουν οι αλιείς του μπακαλιάρου μερλάν στη Βόρεια Θάλασσα  

Επίσημη Εφημερίδα αριθ. L 126 της 22/05/1991 σ. 0017 - 0019

ΑΠΟΦΑΣΗ ΤΗΣ ΕΠΙΤΡΟΠΗΣ  της 29ης Απριλίου 1991  για ένα ειδικό μέτρο σκοπός του οποίου είναι η μετρίαση των δυσχερειών που αντιμετωπίζουν οι αλιείς του μπακαλιάρου μερλάν στη Βόρεια Θάλασσα  ( Το κείμενο στη δανική γλώσσα είναι το μόνο αυθεντικό )   ( 91 /258/ΕΟΚ ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ . 4028/86 του Συμβουλίου της 18ης Δεκεμβρίου 1986 για κοινοτικά μέτρα σκοπός των οποίων είναι η βελτίωση και η προσαρμογή των δομών στον τομέα της αλιείας και της υδατοκαλλιέργειας ( 1 ), όπως τροποποιήθηκε τελευταία από τον  κανονισμό ( ΕΟΚ ) αριθ . 3944/90 ( 2 ), και ιδίως το άρθρο 32,  Εκτιμώντας :  ότι η αλιεία του μπακαλιάρου μερλάν στη Βόρεια Θάλασσα πραγματοποιείται επί του παρόντος υπό μορφή αλιείας διαφόρων ειδών, ιδίως όσον αφορά το γάδο και τον καλαρία -  ότι, λόγω αυτής της κατάστασης, ένα ειδικό μέτρο σκοπός του οποίου είναι να εξεταστούν οι δυνατότητες που υπάρχουν για κατευθυνόμενη αλιεία του μπακαλιάρου μερλάν, με σκοπό τη μείωση των παρεμπιπτόντων αλιευμάτων, γάδου και καλαρία ιδιαίτερα, θα  συνέβαλε στην εξισορρόπηση μεταξύ των πόρων και του αλιευτικού στόλου -  ότι σκοπός αυτού του μέτρου είναι η ενθάρρυνση της αλιείας μπακαλιάρου μερλάν για ανθρώπινη κατανάλωση -  ότι τα αναμενόμενα αποτελέσματα από την εφαρμογή αυτού του μέτρου θα μπορούσαν να εφαρμοστούν σε όλη την έκταση της Βόρειας Θάλασσας και να αποτελέσουν ένα σημαντικό στοιχείο για την περαιτέρω ανάπτυξη της κοινής πολιτικής αλιείας -  ότι το μέτρο αυτό εμπίπτει στο πεδίο εφαρμογής του τίτλου Χ του κανονισμού ( ΕΟΚ ) αριθ . 4028/86 -  ότι η Κοινότητα θα πρέπει να χορηγήσει χρηματοδοτική ενίσχυση σε σχέση με αυτό το μέτρο -  ότι είναι αναγκαίο να διατυπωθούν οι γενικές προδιαγραφές σε σχέση με αυτό το μέτρο, καθώς και οι όροι υπό τους οποίους θα χορηγηθεί η κοινοτική χρηματοδοτική ενίσχυση -  ότι το μέτρο το οποίο προβλέπεται στην παρούσα απόφαση είναι σύμφωνο με τη γνωμοδότηση της Μόνιμης Επιτροπής για τον Αλιευτικό Τομέα,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :  Άρθρο 1  1 . Με την παρούσα απόφαση θεσπίζεται ειδικό μέτρο για κατευθυνόμενη αλιεία του μπακαλιάρου μερλάν στη Βόρεια Θάλασσα για ανθρώπινη κατανάλωση .  2 . Το μέτρο αυτό πρέπει να υποδιαιρείται από δύο φάσεις : η φάση Ι θα αντιστοιχεί στην περίοδο 1ης Μαρτίου έως 30 Ιουνίου 1991 και φάση ΙΙ στην περίοδο 1ης Ιουλίου έως 31 Δεκεμβρίου 1991 .  Η φάση ΙΙ θα λάβει χώρα μόνο στην περίπτωση που η φάση Ι θα έχει καταλήξει σε ικανοποιητικά αποτελέσματα, τα οποία πρέπει να αξιολογηθούν από την Επιτροπή βάσει έκθεσης που θα της υποβληθεί από τις αρχές της Δανίας .  3 . Οι λεπτομέρειες της ενέργειας αυτής είναι αυτές που παρατίθενται στο παράρτημα Ι .  Άρθρο 2  Η Επιτροπή πρέπει να χορηγήσει χρηματοδοτική ενίσχυση για το μέτρο που θεσπίζεται στο άρθρο 1 . Η χρηματοδοτική αυτή ενίσχυση σε επιδότηση της οποίας το ποσό δεν πρέπει να υπερβαίνει το 70 % των επιλέξιμων δαπανών για τη φάση Ι και, στην  περίπτωση που θα πραγματοποιηθεί η φάση ΙΙ, το 60 % του επιλέξιμου κόστους του μέτρου στο σύνολό του, καλύπτοντας αμφότερες τις φάσεις Ι και ΙΙ .  Κατά συνέπεια, η συνολική επιδότηση δεν πρέπει να υπερβαίνει τα 594 510 Ecu . Οι όροι που διέπουν τη χρηματοδοτική ενίσχυση οι οποίοι ορίζονται στο παράρτημα ΙΙ, πρέπει να πληρούνται .  Άρθρο 3  Η παρούσα απόφαση απευθύνεται στο Βασίλειο της Δανίας . Βρυξέλλες, 29 Απριλίου 1991 . Για την Επιτροπή  Manuel MARIN  Αντιπρόεδρος  ( 1 ) ΕΕ αριθ . L 376 της 31 . 12 . 1986, σ . 7 . ( 2 ) ΕΕ αριθ . L 380 της 31 . 12 . 1990, σ . 1 .    ΠΑΡΑΡΤΗΜΑ Ι  Ειδικό μέτρο για τη μετρίαση των δυσχερειών που αντιμετωπίζει η αλιεία του μπακαλιάρου μερλάν στη Βόρεια Θάλασσα  1 . Γενικός σκοπός  Η συλλογή στοιχείων όσον αφορά τις δυνατότητες κατευθυνόμενης αλιείας του μπακαλιάρου μερλάν, με σκοπό τη μείωση των παρεμπιπτόντων αλιευμάτων, γαύρου και καλαρία ιδιαίτερα, για ανθρώπινη κατανάλωση .  2 . Γεωγραφική περιοχή  Η Βόρεια Θάλασσα .  3 . Χρονοδιάγραμμα  Το μέτρο αυτό υποδιαιρείται σε δύο φάσεις :  - φάση Ι : 1.3 - 30.6.1991,  - φάση ΙΙ : 1.7 - 31.12.1991 .  4 . Προγραμματισμός ενεργειών  α ) Πειραματικός σχεδιασμός  Θα ληφθούν 1 560 περίπου αλιεύματα κατά τη διάρκεια 390 ημερών αλιείας συνολικά, χρησιμοποιώντας διαφορετικά μεγέθη ματιών ( 90 mm, 70 mm και 32 mm ).  β ) Διάφορες ενέργειες  Στο ειδικό μέτρο προβλέπονται 3 είδη ενεργειών :  - καθημερινά αντισταθμιστικά επιδόματα ανά σκάφος,  - μετατροπή των αλιευτικών εργαλείων,  - κόστος επίβλεψης .  γ ) Επίβλεψη  Η ευθύνη της επίβλεψης όσον αφορά αυτό το μέτρο θα εναπόκειται στο δανέζικο ινστιτούτο για την αλιεία και τη θαλάσσια έρευνα ( DIFMAR ), το οποίο θα συνεργάζεται με ινστιτούτα θαλασσίων ερευνών άλλων κρατών μελών . Κατά συνέπεια, η Επιτροπή δεν θα αναλάβει  κανένα επιπρόσθετο κόστος .  Κατά το τέλος της φάσης Ι, θα υποβληθεί στην Επιτροπή έκθεση εκ μέρους των αρχών της Δανίας σχετικά με τα αποτελέσματα αυτής της φάσης .  Στην περίπτωση που θα πραγματοποιηθεί η φάση ΙΙ, θα υποβληθεί στην Επιτροπή τελική έκθεση η οποία θα καλύψει το μέτρο στο σύνολό του .  Αφού θα έχει εξετάσει την έκθεση αυτή, η Επιτροπή θα την κοινοποιήσει στα υπόλοιπα κράτη μέλη στα πλαίσια της μόνιμης επιτροπής για τον αλιευτικό τομέα .  5 . Χρηματοδοτικές εκτιμήσεις   Ενέργεια  Φάση Ι ( 1 . 3 - 30 . 6 . 1991 )   Φάση ΙΙ ( 1 . 7 - 31 . 12 . 1991 )  Το μέτρο στο σύνολό του     Επιλέξιμο κόστος   Κοινοτική ενίσχυση  Επιλέξιμο κόστος  Επιλέξιμο κόστος  Κοινοτική ενίσχυση     Ecu  Ecu  %  Ecu  Ecu  Ecu  %           1 .  Αντιστάθμιση προς τους αλιείς  380 375  266 262  70  380 375  760 750  456 450  60           2 . Τροποποίηση των αλιευτικών εργαλείων  25 350  17 745  70  25 350  50 700  30 420  60           3 . Επίβλεψη         3.1 . Συμμετοχή σε αλιευτικά ταξίδια  69  725  48 807  70  69 725  139 450  83 670  60  3.2 . Μεγάλα ταξίδια  8 875  6 212  70  8 875  17 750  10 650  60  3.3 . Ανάλυση στοιχείων  11 100  7 770  70  11 100  22 200  13 320  60           Σύνολο  495 425  346 796  70  495 425  990 850  594 510  60    ΠΑΡΑΡΤΗΜΑ ΙΙ  ΟΡΟΙ ΠΟΥ ΔΙΕΠΟΥΝ ΤΗ ΧΡΗΜΑΤΟΔΟΤΙΚΗ ΕΝΙΣΧΥΣΗ  1 . Η χρηματοδοτική ενίσχυση που αναφέρεται στο άρθρο 1 της παρούσας απόφασης, η οποία θα αναφέρεται εφεξής ως η "ενίσχυση", θα χορηγείται για τις ενέργειες που ορίζονται στο παράρτημα Ι, οι οποίες θα αναφέρονται εφεξής ως "ενέργειες ".  2 . Οι εθνικές αρχές πρέπει να εγγυώνται τη χρηματοδότηση όσων δαπανών δεν είναι επιλέξιμες για ενίσχυση .  3 . Η ενίσχυση δεν πρέπει να χορηγείται παρά μόνον αφού οι ενέργειες θα έχουν διεξαχθεί εντός των χρονικών ορίων που ορίζονται στο παράρτημα Ι .  4 . Η χρηματοδοτική ενίσχυση θα καταβληθεί μετά από την ολοκλήρωση της φάσης Ι και, ενδεχομένως, θα καταβληθεί δεύτερη πληρωμή μετά από την ολοκλήρωση της φάσης ΙΙ, εφόσον θα έχει προσκομισθεί λεπτομερής κατάσταση των δαπανών, η οποία θα υποβάλλεται σε  επαλήθευση και έγκριση .  5 . Οι αρχές που είναι αρμόδιες για τα μέτρα πρέπει να εξασφαλίσουν ότι κάθε απαραίτητο συνοδευτικό στοιχείο πληροφόρησης ( δελτία, χρηματοδοτικά έγγραφα, κ.λπ .) θα είναι δυνατόν να ελέγχεται από την Επιτροπή .  6 . Σε οποιοδήποτε στοιχείο δημοσιότητας όσον αφορά τις εν λόγω ενέργειες, πρέπει να φαίνεται καθαρά η χρηματοδοτική συμμετοχή της Κοινότητας .  7 . Αν δεν πληρούται ο ως άνω όρος, η Επιτροπή έχει τη δυνατότητα να αποφασίσει την αναστολή, μείωση ή απόσυρση της ενίσχυσης και να απαιτήσει την επιστροφή των ποσών που θα έχουν ήδη καταβληθεί . Μια τέτοια απόφαση δεν είναι δυνατόν να λαμβάνεται προτού  να έχει δοθεί στο δικαιούχο η δυνατότητα να υποβάλει τα σχόλιά του εντός προθεσμίας που θα έχει ορισθεί από την Επιτροπή .